Участие на Националната гвардейска част в тържествени мероприятия по случай 3-ти март - Националния празник на Република България
Дата на публикуване: Понеделник, 29 Февруари 2016 13:15 Прочетена: 1179 пъти
По случай честването на 3-ти март - Националния празник на Република България, Националната гвардейска част ще участва в следните мероприятия:
- от 19:00 ч. на 2 март 2016 г. в зала „България” ще се проведе празничен концерт на Гвардейския представителен духов оркестър, под патронажа на президента на Република България Росен Плевнелиев, с участието на Мая Нешкова, Орлин Горанов, Еделина Кънева, Васил Петров, Ваня Костова, Боян Михайлов, Орлин Павлов, Деси Добрева, Емилия Валенти, Николай Боянов, Детския хор на БНР, Николо Коцев и рокгрупа „Кикимора”;
- от 11:00 ч. на 3 март 2016 г. пред Паметника на Незнайния войн ще се състои церемония по издигане на националното знаме на Република България. По време на церемонията, при изпълнението на националния химн, ще бъдат произведени 20 артилерийски салюта;
- от 12:00 ч. на 3 март 2016 г. пред сградата на Администрацията на Президента на Република България ще се извърши тържествена смяна на почетния гвардейски караул;
- от 18:30 ч. на 3 март 2016 г. на площад „Народно събрание” ще се проведе тържествена проверка (заря) с командващ – бригаден генерал Aнатоли Кръстев, заместник-командир на Военновъздушните сили.